டிரைமெசிக் அமிலம்

டிரைமெசிக் அமிலம் (Trimesic acid) என்பது C9H6O6   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் பென்சீன்-1,3,5-டிரைகார்பாக்சிலிக் அமிலம் எனவும் அழைக்கப்படுகிறது. இந்த அரோமேட்டிக் கரிமச் சேர்மம் மூன்று கார்பாக்சிலிக் அமிலத் தொகுதிகளைக் கொண்ட ஒரு பென்சீன் வழிப்பெறுதியாகும்.

டிரைமெசிக் அமிலம் ஒரு சமதள மூலக்கூற்றைக் கொண்டதாகும். நான்கு பென்சீன்கார்பாக்சிலிக் அமிலங்களில் இத்தகைய பண்பைக் கொண்ட ஒரே  பென்சீன் கார்பாக்சிலிக் அமிலமும் டிரைமெசிக் அமிலமேயாகும்.ZORAN MARKOVIĆ, DALIBOR BADJUK and IVAN GUTMAN (2004), Geometry and conformations of benzenecarboxylic acids. J. Serb. Chem. Soc. volume 69 issue 11, pages 877–882 (paper JSCS 3214), UDC 547.584/.585:539.193:54.02

பாரா-ஐதராக்சிபிரிடினுடன் இணைந்து நீரை அடிப்படையாகக் கொண்ட, 95° செல்சியசு வெப்பநிலை வரை நிலைத்தன்மையுடைய கூழ்மத்தை டிரைமெசிக் அமிலத்தால் உருவாக்கவியலும்.Li Ming Tang and Yu Jiang Wang (2009), Highly stable supramolecular hydrogels formed from 1,3,5-benzenetricarboxylic acid and hydroxyl pyridines. Chinese Chemical Letters volume 20, issue 10, pp. 1259–1262.  

டிரைமெசிக் அமிலமானது, ஒரு பரிமாண அகன்ற வெற்று கால்வாய்களைக்கொண்ட ஐதரசன் பிணைப்பினாலான நீரேற்றம் செய்யப்பட்ட வலையமைப்பில் காணப்படும் நீரிலிருந்து படிகமாக்கப்படுகிறது.F.H. Herbstein (1987), Structural Parsimony and Structural Variety Among Inclusion Complexes, Top. Curr. Chem., volume 140, p. 107

 மேற்கோள்கள் 


பகுப்பு:பென்சாயிக் அமிலங்கள்
பகுப்பு:டிரைகார்பாக்சிலிக் அமிலங்கள்